Bikiniben Riótól Sanghajig | Euronews
Bikiniben Riótól Sanghajig
A brazil Osklen divatház bemutatójával kezdődött a riói divathét. Az új kollekciót a luxusmárka alapítója, Oskar Metsavaht tervezte. A divattervező azt mondja, az 50-es és 60-as évek francia riviérájának hangulata inspirálta, de a brazil kultúra színei és tájai is befolyásolták.
- Számomra Rio de Janeiro a fürdőruhadivat fővárosa, ezért döntöttem úgy, hogy itt mutatom be strandkollekciómat – magyarázza a tervező. – Az Osklen Praia DNS-ét, meghatározó stíluselemeit én alakítottam ki, ami alapjában véve az európai esztétika és a brazil strandkultúra elegye.
A riói divathét nyitónapján mutatta be legújabb modelljeit Patricia Viera is. Az 1956-ban született tervező ’75-től ’79-ig Londonban, Sally Mee mellett csiszolta tudását. Az exkluzív, egyedi gyártású ruhakészítés kifinomultsága még a bikiniken is felfedezhető, sőt a strandkelléken is megjelenik.
Shanghaj felkapott bevásárló és sétáló negyedében, a Xintiandiban megkezdődött a shanghaji divathét. A város szülötte, Zheng Shijing a vezető kínai fehérneműmárka, az Aimer tervezője.
- Természetesen jelenleg nem versenyezthetünk a nagy nemzetközi márkákkal, de hamarosan utolérjük őket. A vásárlók már nem annyira ragaszkodnak egy-egy márkához, mint még néhány éve. Egyre inkább az befolyásolja a döntésükben, hogy mi tetszik, és nem érdekli már őket annyira a címke. Ez fejlődés. Kína nagy jövő előtt áll – mondta a tervező.
Zheng Shijing Pekingben tanult. Egy Aimer-fürdőruhában nemcsak a tengerben mártózhat meg az ember, de nyugodt szívvel beülhetük akár egy étterembe is.
Kínában a klasszikus egyrészes fürdőruhák mellett egyre több bikinit látni. Az eseményen a márka nagykövete, a népszerű mozisztár, Gong Li is megjelent.